Svetozar Marović
Svetozar Marović je bio jedini predsednik Državne zajednice Srbija i Crna Gora, od njenog formiranja 2003. do razdvajanja 2006. godine.

Biografija 
Rođen je 31. marta 1955. godine u Kotoru. Pravni fakultet završio je u Podgorici. Politikom je počeo da se bavi vrlo rano i bio je na značajnim funkcijama u vreme bivše Jugoslavije. Između ostalog bio je član Predsedništva Crne Gore, poslanik u Skupštini Crne Gore, poslanik u Veću građana Savezne skupštine i predsednik Skupštine Crne Gore. Potpredsednik je Demokratske partije socijalista Crne Gore. Osim politikom, bavio se i pisanjem novinskih kolumni u časopisima „Ideje“, „Praksa“, „NIN“, i listu „Pobjeda“. Idejni je kreator i osnivač Festivala „Grad teatar“. Autor je knjige „Vreme iskušenja“.

Momir Bulatović je 2001. izdao knjigu „Pravila ćutanja“ u kojoj optužuje Marovića da je bio potkupljen da se pravi da ne vidi krijumčarenje duvana u Crnoj Gori. Umešan je u finansijski skandal u kome je kupovana vojna oprema za 296 miliona evra od Mila Dragića. 

Tokom referenduma o nezavisnosti Crne Gore zalagao se za nezavisnost, iako je u to vreme bio predsednik Srbije i Crne Gore.

Vidi još 
 Predsednik Srbije i Crne Gore
 Predsednik Saveta ministara Srbije i Crne Gore

Reference 

 

Crnogorski političari
Predsednici Jugoslavije
Biografije, Kotor